Geotrygon mystacea

Geotrygon mystacea ta un espesie di para ku ta pertenesé na famia Columbidae (paloma). E nòmber sientífiko a keda publiká pa promé biaha na 1811 pa Coenraad Jacob Temminck.

 Distribushon i habitat 
E espesie aki ta endémiko na Antia Menor, for di Barbuda te St. Lucia, inkluyendo e islanan Saba, Sint Eustatius i Sint Maarten. E subespesie, G. mystacea sabae, ta biba solamente riba e isla di Saba.K.H. Voous, 

E ta un espesie residente, no-migratorio. Su habitat natural ta mondi seku (sup)tropikal i áreanan humedo ku vegetashon denso ku hopi sushi di blachi.Boal, C. W. (2020). Bridled Quail-Dove (Geotrygon mystacea), version 1.0. Den: Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.brqdov1.01 retrieved September 20, 2021 E ta un para tímido ku ta biba riba suelo.

 Etimologia 
E espesie ta konosí komo bridled quail-dove na ingles i grote kwartelduif na hulandes. E ta popularmente konosí komo partridge na Sint Eustatius i wood hen na Saba.

 Deskripshon 
E espesie ta mas o ménos 30 centimeter largu, ku alanan ku por span te ku 50 centimeter. E tin un aparensia robusto i ta pisa entre 210 pa 230 gram. Su koló ta maron-bèrdè skur ariba, mientras e parti abou ta mas klá ku un pechu kòrá-bruin, barika kòrá manera biña. E pianan ta kòrá-lila. E kabes ta bèrdè-olijfi skur krusá pa un liña blanku bou di wowo i e partinan lateral i posterior di e nek tin un briyo blou-bèrdè metáliko. E wowo oraño-hel ta rondoná pa un sirkulo di kueru kòrá desnudo.

E embra ta generalmente mas strikto ku e machu..

 Menasa 
E espesie a wòrdu klasifiká komo "no menasá" na 2016 segun e Lista Cora di IUCNGeotrygon mystacea, IUCN Red List, sinembargo e populashon den region di Karibe ta generalmente diminuyendo desde 2009 i riba sierto isla ta kasi serka di ekstinshon.

Na Sint Eustatius, e populashon a sufri grandemente a kousa di orkan Irma i Maria na 2017. Den Parke Nashonal Quill, kaminda antes tabatin rònt di 3.000 ehemplar, un investigashon na 2021 a indiká ku tabatin menos ku 50. Ademas di e impakto di klima, otro presionnan prinsipal ta inkluí degradashon di habitat, presensia di bestianan di kria ku ta kore ront los i predashon di djaka i pushi feral.[https://www.cspnv.com/pdf/bon-dia-aruba-20250915.pdf St. Eustatius: Accion urgente ta necesario mientras especie iconico di
parha ta cerca di extincion], BDA (15 di september 2025) Pa aborda e situashon aki, fundashon STENAPA a lansa medidanan spesífiko na 2023 pa protehé e populashon ku a keda i pa restora su habitat.

Kategoria:Paranan
Kategoria:Karibe Hulandes